CELEX: 62015CN0292
Language: et
Date: 2015-06-16 00:00:00
Title: Kohtuasi C-292/15: Eelotsusetaotlus, mille on esitanud Vergabekammer Südbayern (Saksamaa) 16. juunil 2015 – Hörmann Reisen GmbH versus Stadt Augsburg, Landkreis Augsburg

7.9.2015   
            
            
               ET
            
            
               Euroopa Liidu Teataja
            
            
               C 294/33
            
         Eelotsusetaotlus, mille on esitanud Vergabekammer Südbayern (Saksamaa) 16. juunil 2015 – Hörmann Reisen GmbH versus Stadt Augsburg, Landkreis Augsburg
   (Kohtuasi C-292/15)
   (2015/C 294/41)
   Kohtumenetluse keel: saksa
   
      Eelotsusetaotluse esitanud kohus
   
   Vergabekammer Südbayern
   
      Põhikohtuasja pooled
   
   
      Vaidlustuse esitaja: Hörmann Reisen GmbH
   
      Vastustajad: Stadt Augsburg, Landkreis Augsburg
   
      Eelotsuse küsimused
   
   
               1.
            
            
               Kas määruse (EÜ) nr 1370/2007 (1) artikli 5 lõike 1 alusel koostoimes direktiiviga 2004/18/EÜ (2) ja/või direktiiviga 2014/24/EL (3) korraldatud riigihankemenetluse suhtes on põhimõtteliselt kohaldatavad ainult viidatud direktiivide sätted, mistõttu tuleb viidatud direktiividest erinevad määruse (EÜ) nr 1370/2007 sätted jätta kohaldamata?
            
         
               2.
            
            
               Kas sellest tulenevalt sõltub allhangete lubatavus määruse (EÜ) nr 1370/2007 artikli 5 lõike 1 alusel koostoimes direktiiviga 2004/18/EÜ ja/või direktiiviga 2014/24/EL korraldatud riigihankemenetluse raames ainult põhimõtetest, mille Euroopa Liidu Kohus on välja töötanud direktiivi 2004/18/EÜ kohta, ja direktiivi 2014/24/EL artikli 63 lõikes 2 sätestatud korrast või võib hankija sellest kõrvale kaldudes kehtestada ka sellises riigihankemenetluses pakkujatele kooskõlas määruse (EÜ) nr 1370/2007 artikli 4 lõikega 7 protsendimäära (sõidugraafiku kilomeetritest), mille ulatuses peab pakkuja veoteenust ise osutama?
            
         
               3.
            
            
               Kas juhul, kui määruse (EÜ) nr 1370/2007 artikli 5 lõike 1 alusel koostoimes direktiiviga 2004/18/EÜ ja/või direktiiviga 2014/24/EL korraldatud riigihankemenetluse suhtes on kohaldatav määruse (EÜ) nr 1370/2007 artikli 4 lõige 7, võib hankija määruse (EÜ) nr 1370/2007 põhjendust 19 arvesse võttes oma äranägemise järgi kindlaks määrata protsendimäära, mille ulatuses peab pakkuja veoteenust ise osutama, millest tulenevalt võib hankija nõue, mis puudutab teenuse endapoolset osutamist 70 % ulatuses (sõidugraafiku kilomeetritest), olla õigustatud?
            
         
      (1)  Euroopa Parlamendi ja nõukogu 23. oktoobri 2007. aasta määrus (EÜ) nr 1370/2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70 (ELT L 315, lk 1)
   
      (2)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114)
   
      (3)  Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT L 94, lk 65)